Diari Oficial de la Generalitat Valenciana


Sumari del DOGV 4832, del 01-09-2004 (2004/8905)

RESOLUCIÓ de 27 de juliol de 2004, del director general d'Universitats i Investigació, per la qual es prorroguen les ajudes per a grups de I+D+I adjudicades en convocatòries anteriors.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4832

Data del DOGV
:   01-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8905


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 27 de juliol de 2004, del director general d'Universitats i Investigació, per la qual es prorroguen les ajudes per a grups de I+D+I adjudicades en convocatòries anteriors. [2004/F8905]
  
Per Resolució de 18 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana es van convocar ajudes per a grups de I+D+I per a l'exercici 2003. La base 14 de l'annex de la citada resolució disposa que l'import de les següents anualitats fins a cobrir, si és el cas, els tres anys de vigència de l'ajuda, es determina anualment durant el procés de renovació segons les disponibilitats pressupostàries i els resultats del seguiment cientificotècnic anual, d'acord amb el que disposa la convocatòria.
  
Així mateix, la base deu de l'annex IX de l'Orde de 5 de març de 2004, del conseller de Cultura, Educació i Esport, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana, disposa que per a la renovació de les ajudes concedides per raó de la convocatòria corresponent a l'exercici 2003 de l'Oficina de Ciència i Tecnologia, l'investigador principal ha de presentar, dins del termini establit en les normes generals de la convocatòria, la sol·licitud de renovació i l'informe anual de progrés i de seguiment.
  
Igualment, la disposició final primera de l'Orde de 5 de març citada faculta el director general d'Universitats i Investigació perquè dicte les resolucions necessàries per a l'aplicació, el desenvolupament i la interpretació i es delega en ell la competència per a resoldre la concessió o la denegació de les beques i ajudes a què fa referència la convocatòria.
  
Per tot això, una vegada comprovades les sol·licituds de renovació presentades i en virtut de les facultats conferides per l'article 3.2 del Decret 65/2004, de 7 de maig, del Consell de la Generalitat, pel qual es modifica el Decret 81/2003, de 27 de juny, del Consell de la Generalitat, pel qual s'establix l'estructura orgànica de les conselleries de l'administració de la Generalitat, i pel Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, posteriorment modificat pels Decrets 238/2003, de 5 de desembre, i 249/2003, de 12 de desembre, resolc:
  
Primer
  
Prorrogar les ajudes per a grups de I+D+I adjudicades en la convocatòria de la Resolució de 18 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, als beneficiaris que s'especifiquen en l'annex I de la present resolució, pel període que s'hi indica i per un import total de 2.092.109,90 euros, a càrrec dels crèdits de la línia de subvenció T4685000 de l'aplicació pressupostària 19.33.20.539.45 del pressupost de la Generalitat per a 2004.
  
Segon
  
S'han d'entendre desestimades les sol·licituds no especificades en l'annex I. La motivació queda acreditada en l'expedient.
  
Tercer
  
Els beneficiaris d'estes ajudes estan obligats al compliment de les bases de la Resolució de 18 de desembre de 2002.
  
Quart
  
L'import de la renovació es pot anticipar en els termes que establix l'article 32.3.c) de la Llei 17/2003, de 30 de desembre, de Pressuposts de la Generalitat Valenciana per a 2004.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.